న్యూఢిల్లీ: సహరా అధినేత సుబ్రతా రాయ్కు సుప్రీం కోర్టు మరో పది రోజులు అవకాశం ఇచ్చింది. సెబీకి రూ.709.82 కోట్లు చెల్లించేందుకు ఆయనకు ఇచ్చిన మధ్యంతర బెయిల్ గడువును జులై 5 వరకు పొడిగించింది.నిబంధనలకు విరుద్ధంగా డిపాజిట్లు సేకరించిన ఆరోపణలకు సంబంధించిన కేసుల్లో సహారా చీఫ్ సుబ్రతా రాయ్తో పాటు ఇద్దరు డైరెక్టర్లు 2012 ఆగస్ట్ 31న అరెస్టయ్యారు. అయితే గత ఏడాది రాయ్ తల్లి చనిపోవడంతో అంత్యక్రియల్లో పాల్గొనేందుకు 2016 మే 6న సుప్రీం కోర్టు ఆయనకు నాలుగు వారాల పాటు పెరోల్ మంజూరు చేసింది. సెబీకి రూ.24,000 కోట్లు చెల్లించేందుకు గత ఏడాదిగా పలుమార్లు ఆయన పెరోల్ గడువును పొడిగిస్తూ వచ్చింది.అయితే సుబ్రతా రాయ్ స్పందించకపోవడంతో రూ.34,000 కోట్ల విలువైన మహారాష్ట్రలోని ఆంబే వ్యాలీని వేలం వేయాలని ఏప్రిల్ 17న సుప్రీం కోర్టు నిర్ణయించింది. దీంతో దిగి వచ్చిన సుబ్రతా రాయ్ జూన్ 15, జులై 15 తేదీలతో కూడిన రూ.1500, రూ.552.22 కోట్లకు చెక్కులు ఇచ్చారు. అయితే రూ.1500 కోట్లకుగాను రూ.709.18 కోట్లు ఆయన ఇటీవల చెల్లించారు. దీంతో మిగతా రూ.709.82 కోట్లు చెల్లించేందుకు సుప్రీం కోర్టు దిసభ్య ధర్మాసనం సుబ్రతా రాయ్ మధ్యంతర బెయిల్ గడువును జులై 5 వరకు పొడిగించింది.
newdhilly: sahara adhinetha subrata rayyku supreem kortu maro padi rojulu avakaasam ichindi. sebeeki roo.709.82 kotlu chellinchenduku aayanaku ichina madhyantara beyil gaduvunu julai 5 varaku podiginchindi.nibandhanalaku viruddhamgaa depaajitlu sekarinchina aaropanalaku sambandhinchina kesullo sahara cheef subrata rayto paatu iddaru directorlu 2012 august 31na arestayyaaru. ayithe gatha edaadi raay talli chanipovadamto antyakriyallo palgonenduku 2016 mee 6na supreem kortu aayanaku naalugu vaaraala paatu perol manjuru chesindi. sebeeki roo.24,000 kotlu chellinchenduku gatha edaadigaa palumaarlu aayana perol gaduvunu podigistuu vachindi.ayithe subrata raay spandinchakapovadamto roo.34,000 kotla viluvaina mahaaraashtralooni aambe vyaaleeni velam veyalani epril 17na supreem kortu nirnayinchindi. deentho digi vachina subrata raay joon 15, julai 15 tedeelato kuudina roo.1500, roo.552.22 kotlaku chekkulu icharu. ayithe roo.1500 kotlakugaanu roo.709.18 kotlu aayana iteevala chellinchaaru. deentho migata roo.709.82 kotlu chellinchenduku supreem kortu disabhya dharmasana subrata raay madhyantara beyil gaduvunu julai 5 varaku podiginchindi.